CELEX: 62012TN0483
Language: el
Date: 2012-11-05 00:00:00
Title: Υπόθεση T-483/12: Προσφυγή της 5ης Νοεμβρίου 2012 — Nestlé Unternehmungen Deutschland κατά ΓΕΕΑ — Lotte (LOTTE)

26.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/53
            
         Προσφυγή της 5ης Νοεμβρίου 2012 — Nestlé Unternehmungen Deutschland κατά ΓΕΕΑ — Lotte (LOTTE)
   (Υπόθεση T-483/12)
   2013/C 26/107
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Nestlé Unternehmungen Deutschland GmbH (Φρανκφούρτη, Γερμανία) (εκπρόσωπος: A. Jaeger-Lenz, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: Lotte Co. Ltd (Τόκυο, Ιαπωνία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 3ης Σεπτεμβρίου 2012 στην υπόθεση R 2103/2010-4,
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Lotte Co. Ltd
   
      Σήμα προς καταχώριση: εικονιστικό σήμα το οποίο περιέχει το λεκτικό στοιχείο «LOTTE» καθώς και την εικόνα ενός κοάλα πάνω σε ένα δένδρο που κρατά ένα μικρό κοάλα, για προϊόντα της κλάσεως 30 — Αίτηση καταχώρισης αριθ. 6 158 463
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: εθνικά εικονιστικά σήματα τα οποία περιέχουν τα λεκτικά στοιχεία «KOALA BÄREN» και «KOALA» καθώς και την εικόνα ενός κοάλα που κρατά ένα μικρό κοάλα, για προϊόντα της κλάσεως 30
   
      Απόφαση του τμήματος ανακοπών: Αποδοχή της ανακοπής
   
      Απόφαση του τμήματος προσφυγών: Αποδοχή της προσφυγής και ακύρωση της αποφάσεως του τμήματος ανακοπών
   
      Προβαλλόμενοι λόγοι: Παράβαση του άρθρου 42, παράγραφοι 2 και 3, του κανονισμού 207/2009, του κανόνα 22, παράγραφος 2, του κανονισμού 2868/95 και του άρθρου 15, παράγραφος 1, του κανονισμού 207/2009.